钦定古今图书集成/明伦汇编/家范典/第064卷 > 《续得观书迎就当阳居止正月中旬定出三峡》
## 钦定古今图书集成/明伦汇编/家范典/第064卷 > 《续得观书迎就当阳居止正月中旬定出三峡》

前人

自汝到荆州，书来数唤吾。颂椒添讽咏，禁火卜欢娱。
舟楫因人动，形骸用杖扶。天旋夔子国，春近岳阳湖。
发日排南喜，伤神散北吁。飞鸣还接翅，行序密衔芦。
俗薄江山好，时危草木苏。冯唐虽晚达，终觊在皇都。